open-index/open-wikipedia-markdown huggingface dataset:
Baker Brun

**Baker Brun**, etablert i 1893, er en bakeribedrift i Bergen, startet av Ferdinand Brun. Bedriften drifter 25 bakeriutsalg.

## Historie
Ferdinand Brun var sønn av Christhoper Brun, kolonialkjøpemann, barnebarn av stiftsprost Christen Brun og oldebarn av dikterbispen Johan Nordahl Brun. Ferdinand hadde gått læretid i bakerfaget hos Dietlef Martens, og hadde jobbet i bakerier i både datidens Kristiania, København, Hamburg, Leipzig og Dresden.

I 1949 døde Ferdinand Brun, men han etterlot seg ingen livsarvinger. Bedriften ble lagt ut for salg, og Ingvald Bore og svigersønnen Johannes Alsaker (begge fra Stord), kjøpte bakeriet. Alsaker drev så bedriften videre under navnet Ferdinand Brun Eftf., sammen med sin svoger Johan Bore. Disse drev bakeriet frem til 1981, da to av Alsakers sønner, Gunnar Johan og Martin, tok over.

## Referanser


## Eksterne lenker
* Baker Bruns nettsider
Hurtigløp på skøyter under Vinter-OL 1976 – 500 meter kvinner

**500 meter kvinner** var en øvelse i hurtigløp på skøyter under Vinter-OL 1976 og ble avholdt på Olympia Eisstadion i Innsbruck, Østerrike den 6. februar 1976.

27 utøvere deltok på distansen.

## Medaljevinnere

## Rekorder
Dette var gjeldende verdens- og olympisk rekord før Vinter-OL i 1976:

Følgende nye verdensrekorder og olympiske rekorder ble satt under konkurransen:

## Resultater

## Referanser


## Eksterne lenker
* 
* Offisiell olympisk rapport Del 1 Se side 133 for 500 meter resultater
* Speed Skating at the 1976 Innsbruck Winter Games: Women's 500 metres  på Sports-reference.com/olympics
*  [result: Olympic Winter Games 1976 · Ladies · 500 Meter](https://web.archive.org/web/20150801052146/http://www.speedskatingnews.info/en/results/?eventresultID=940 Distance) Resultater på SpeedSkatingNews.info
*   Results of the 1976 Olympic Winter Games 500 meters Women.
*  Results Olympic Games 1975/1976 Ladies - 500m : 6 Feb 1976 - innsbruck på www.ISU.html.infostradasports.com
*  Speed Skating 1976 Olympic Games Results - Women's 500 metres - 6th February på The-Sports.org
RAK Petroleum

**RAK Petroleum** er et olje- og gasselskap i De forente arabiske emirater. RAK Petroleum ble etablert i 2005, og petroleumsreservene er vesentlig i Ras Al-Khaimah Free Trade Zone.

RAK besitter konsesjoner for leting og produksjon i Ras al-Khaimah, Sharjah og Oman. Aksjene er notert med ticker (PCL), og eierne sitter vesentlig i De forente arabiske emirater og Saudi-Arabia.

## Hovedeier i DNO
Kjøp av DNO-aksjer fra Berge Gerdt Larsen og DNO i mars 2010 brakte beholdningen til RAK Petroleum opp til 185,7 millioner aksjer i DNO, og selskapet eier dermed 20,5255 prosent av de utestående aksjene i DNO. I april 2010 kjøpte de seg opp til 30 % eierandel.

## Referanser


## Eksterne lenker
*
* Reuters press release, April 2008
* Company description at BusinessWeek
Tone Klev Furnes

**Tone Klev Furnes** (født 1964) er en norsk  kunsthistoriker og faglitterær forfatter.

Hun er cand. philol. fra Universitetet i Oslo
(1999) med hovedfagsavhandling om Amaldus Nielsen (1838-1932) og hans plass i norsk kunsthistorie. Avhandlingen ble utgangspunktet for hennes første kunstnerbiografi: *Amaldus Nielsen (1838-1932) Kystens maler*, på Dreyer Forlag i 2000. 

Hun er kjent for sine kunstfaglige bøker som handler om kunstnere, født og oppvokst i hennes hjemby Mandal. Blant dem er Adolph Tidemand (1814-1876), Amaldus  Nielsen (1838-1932), Gustav Vigeland (1869-1943), Emanuel Vigeland (1875-1948) og Olaf Isaachsen (1835-1893).

Tone Klev Furnes er også utdannet spesialpedagog fra Høyskolen i Telemark. I 17 år arbeidet hun i skoleverket; som lektor og spesialpedagog og i administrative stillinger. I dag arbeider hun som seniorrådgiver kultur i Agder og Telemark bispedømme. 

I 2013 utkom hennes kunstnerbiografi om Emanuel Vigeland. For denne boka fikk Tone Klev Furnes Sørlandets litteraturpris i 2014.

## Priser og utmerkelser
* Oslo kommunes Kunstsamlinger (OKK) (1998)
* Det faglitterære fond, NFF (2004, 2006, 2010 og 2012) 
* Fritt Ord 2005, 2008, 2010 og 2012.
* Norsk-finsk Kulturfond 2009
* Kunstnerforeningens Blomstipend (2012)
* Mandal kommunes Kulturpris (2011)
* Kulturdepartementets ettårige arbeidsstipend (2012) 
* Sørlandets litteraturpris (2014)

## Utgivelser
* *Amaldus Nielsen (1838-1932) Kystens maler*, Oslo 2000. ISBN 82-7694-068-4 
* *En by – fem kunstnere*, Bergen 2005. ISBN 82-419-0405-3
* *Olaf Isaachsen (1835-1893). Med livet som palett*, Bergen 2009. 
* *Amaldus Nielsen (1838-1932. Møte med lyset.* Film for skoleverket, Oslo 2007. (NFI) www.filmrommet.no
* *Emanuel Vigeland (1875-1948). Vita.* ISBN 978-82-8265-054-0
* *Adolph Tidemand (1814-1876) : - at fastholde, hvad endnu bestaar*. Dreyers forlag 2019 ISBN 9788282654920

## Referanser


## Eksterne lenker
* Hjemmeside  
* Tone Klev Furnes - Bibsys
Wakil Ahmed Muttawakil

**Wakil Ahmed Muttawakil** (født rundt 1971) var den siste kjente utenriksministeren i Taliban-regjeringen i det islamske emiratet Afghanistan. Før dette var han talsmann og sekretær for Mullah Mohammed Omar som er lederen for Taliban. 

Muttawakil sendte en utsending for å advare USA om planer om at Al-Qaida planlagte et angrep før 11. september 2001. Årsaken til at han valgte å advare USA om terrorangrepet skal ha vært at han skjønte at USA ville igangsette motangrep som ville utsette det trygge tilholdsstedet til gruppen i Afghanistan for fare. 

Etter at Nordalliansen som var ledsaget av amerikanske og britiske styrker styrtet Taliban-regimet så overgav Muttawakil seg etter to ukers forhandlinger til regjeringsstyrkene i Kandahar i begynnelsen av februar 2002. 

Han tilbrakte deretter noen år i fengsel og husarrest i Afghanistan før han løp til parlamentsvalg i 2005.
Alexi Salamone

**Alexi Salamone** (født 17. juni 1987) er en kjelkehockeyspiller fra USA. 

Han deltok i de paralympiske vinterlekene 2010 i Vancouver, der USA vant gull. De slo Japan 2-0 i finalen.  

## Eksterne lenker
* Profil på Vancouver 2010
* Profil på www.usahockey.com
Hrtb

**HRTB** AS Arkitekter er et norsk arkitektfirma med hovedkontor i Oslo. Kontoret ble etablert i 1961 og vant snart flere store arkitektkonkurranser som la grunnlaget for en variert praksis med prosjektering av komplekse byggeoppgaver for private og offentlige byggherrer. 

Arkitektkontoret har bred kompetanse innen ulike typer bygg, både innen boliger og innen barnehager, skoler, helseinstitusjoner, og kulturbygg.

Kontoret vektlegger sosial bærekraft i bygning, by- og stedsutvikling med fokus på samhandling i prosessen. 

## Prosjekter
* Hamar OL-Amfi
* Høgskolen i Akershus
* Grünerløkka studenthus

## Priser (utvalg)
*2002 – Oslo kommunes pris for god byarkitektur for Grünerløkka studenthus

## Eksterne lenker
* HRTBs hjemmesider
Michael Hallman

**Michael «Mike» Hallman** (født 19. april 1989) er en kjelkehockeyspiller fra USA. 

Han har to VM-medaljer for USA; gull fra VM i 2009 og sølv fra 2008.   

## Eksterne lenker
* Paralympic.org - Resultater
Lonnie Hannah

**Lonnie Hannah** (født 17. februar 1964) er en tidligere kjelkehockeyspiller og tennisspiller fra USA. 

## Ishockey
Han har én VM-medalje for USA; en gullmedalje fra VM i 2009. Han har også medaljer fra to paralympiske vinterleker; gull fra Salt Lake City i 2002, og bronse fra Torino i 2006.

## Referanser
Großhennersdorf

**Großhennersdorf** er en bydel i Herrnhut og tidligere kommune i den sørøstlige delen av Landkreis Görlitz i Direktionsbezirk Dresden i Fristaten Sachsen. Kommunen hadde 1&nbsp;681 innbyggere den 31. desember 2008 og var en del av forvaltningsfellesskapet Herrnhut. Großhennersdorf ble innlemmet i Herrnhut den 1. januar 2011.

Großhennersdorf befinner seg mellom Löbau og Zittau langs Bundesstraße 178.

Kommunen var inndelt i de fire distriktene Großhennersdorf, Neundorf auf dem Eigen, Schönbrunn og Euldorf.

Großhennersdorf var en kommune i Kreis Löbau fra 1952 til 1990, og i Landkreis Löbau fra 1990 til 1994. Fra 1. august 1994 frem til 1. august 2008 var den en del av i Landkreis Löbau-Zittau. Den 1. august 2008 ble den en del av Landkreis Görlitz.

## Eksterne lenker
*
Hammock (Trang Fødsel)

***Hammock*** er et musikkalbum utgitt av Trang Fødsel i 2007. Den første låten på albumet, «Hei, her er jeg», ble en stor hit det året.

## Sporliste

# «Hei, her er jeg» (Aaserud/Samuelsen)
# «Hammock» (Aaserud/Samuelsen)
# «Ikke meg» (Aaserud/Samuelsen)
# «Skulle bare mangle» (Aaserud/Samuelsen)
# «Lett å la seg friste» (Aaserud/Samuelsen)
# «Nytelsessyk» (Aaserud/Samuelsen)
# «Stavern» (Aaserud/Samuelsen)
# «Sov godt» (Aaserud/Samuelsen)
# «Endelig» (Aaserud/Samuelsen)
# «Opp og ned» (Aaserud/Samuelsen)
# «Nå reiser vi hjem» (Aaserud/Samuelsen)
## Medvirkende
### Trang Fødsel
* Hans Petter Aaserud - sang, gitar, låtskriver, produsent, tekniker
* Jørund Fluge Samuelsen - sang, fløyte, munnspill, låtskriver, produsent, tekniker 
* Ole Amund Gjersvik - bass, kor
* John Vinge - keyboard, piano, harmonium, trekkspill, kor
* Tord Riiser - trommer, perkusjon
### Øvrige
* Geir Sundstøl - banjo, mandolin, tekniker
* Geir Luedy Andersen - tekniker, miksing
* Espen Berg - mastering
* Jørgen Bratlie - A&R 
* Kim Paulsen - A&R 
## Eksterne lenker
* Hammock
UEFA-cupen 1996/97

**UEFA-cupen 1996/97** ble vunnet av den tyske klubben FC Schalke 04 på straffesparkkonkurranse med 1–1 sammenlagt i finalekampene over den italienske klubben Internazionale. Dette var UEFA-cupens 26 sesong, og den første sesongen med innlagt kvalifiseringsrunder etter innledende runder. Turneringens toppscorer ble Maurizio Ganz fra Internazionale med åtte mål totalt.

## Innledende runde

|}
* HJK Helsinki videre etter ekstraomganger i kamp to.
* Dinamo Minsk videre på bortemålsregelen.

## Kvalifiseringsrunde

|}
* Barry Town FC videre etter straffesparkkonkurranse.
* FK Spartak Moskva videre på bortemålsregelen.

## Første runde

|}
* Boavista FC, Helsingborgs IF, Grazer AK og Legia Warszawa videre på bortemålsregelen.

## Andre runde

|}
* RSC Anderlecht videre på bortemålsregelen.
* Internazionale videre etter straffesparkkonkurranse.

## Tredje runde

|}

## Kvartfinaler

|}
* Brøndby IF videre etter ekstraomganger i kamp to.

## Semifinaler

|}
* FC Schalke 04 videre etter ekstraomganger i kamp to.

## Finaler
### Første finalekamp

### Andre finalekamp

* FC Schalke 04 vinner av UEFA-cupen 1996/97 på straffesparkkonkurranse.
Kip St. Germaine

**Francis «Kip» St. Germaine** (født 3. april 1965) er en kjelkehockeyspiller fra USA. 

Han var tidligere på USAs landslag i kjelkehockey, og har deltatt i tre paralympiske leker for USA. Han har to OL-medaljer fra disse lekene, og han var også med og vant VM-gull i 2009. Han deltok allerede i det første VM som ble arrangert, i 1996. 

## Referanser
Måleinstrumentdirektivet

**Måleinstrumentdirektivet** (**MID**) er EU-direktiv 2004/22/EF som skal skape et felles marked og felles standard for måleinstrumenter i EU/EØS-området. Alle måleinstrumenter som blir godkjent i henhold til MID kan brukes i hele EU/EØS-området.
Blodbadet i Rønneby

**Blodbadet i Rønneby** var en massakre som fant sted søndag den 4. september 1564 under den nordiske syvårskrigen i byen Rønneby (Rundeby, Rotnaby, i dag Ronneby), vest i Blekinge (dansk: *Blegind*) i det som den gang var det østlige Danmark.  

## Historie
På vei inn i Blekinge ble de svenske soldatene som holdt seg bakerst i felttoget, tatt av blekingeboerne og hengt i trærne til skrekk og advarsel. Mektig irritert over disse henrettelsene befalte kong Erik XIV at mellom Lykkeby og Rønneby skulle alt slås ihjel og brennes.   

Svenske tropper ankom den 3. september til Rønneby og ga beboerne to ganger mulighet til å kapitulere. Rønnebyboerne vegret seg dog i påvente av danske tropper som befant seg et par mil vestover. Byen hadde ikke noen egentlige forsvarsverker, og det var derfor en lett sak for de svenske soldatene å forsere den palisaden som var blitt satt opp som forsvar. Plyndringen kunne gå i gang, og over 2000 innbyggere ble hugget ned. Vannet i byens elv skal ha vært rødt som blod, og sivilbefolkningen ble stukket ned som ville svin.

Slik står det skrevet i den svenske bulletinen om hendelsene i Rønneby i 1564:


::*Vattnet i älven var rött av blod utav de döde kroppar. Och vore fienderna så försagde, att man föge omak hade för dem, utan man stack uti dem såsom en hop vildsvin, och skonade man ingen utan slog ihjäl alle varaktige, så att i staden blevo mer än tutusen man om halsen förutan någre kvinnor och barn, vilke de amäktige finnar sloge ihjäl.
</blockquote>

Verdt å notere er at man ikke skånet kvinner og barns liv, noe som var det vanlige.

Byene [[Elleholm]], [[Sølvesborg slott|Sølvesborg]], [[Avskær]] og [[Lykkeby]] i Blekinge samt [[Åhus]] i Skåne, ble alle plyndret og ødelagt. Målet var å deportere den del av befolkningen som hadde overlevd plyndringene via [[Kalmar]] til [[Stockholm]], for som den svenske kongen selv uttrykte det: 

::*''

## Etterspill
Blodbadet ble senere i propagandamessig ærende brukt for dét det var av begge parter. Svenskene hadde interesse i å fremstille hendelsen som en stor seier med kong Erik XIV i spissen; han ble fremstilt som den store götakongen hvis hærskarer hadde vunnet en velfortjent seier. Dette var for å styrke kampviljen hos krigsfolket. 

Danskene kunne bruke historien til å vise hvor grusomme svenskene hadde vært, for på den måte å samle motstand i egne rekker. 

Begge sider forstørret dermed hva som egentlig bare var en følge av gammel praksis; en inntatt by var på denne tid utlevert  til angriperne. Flere ledende innbyggere i byen overlevde stormingen, blant andre borgermesteren Birger Jonsson.

## Referanser


## Eksterne lenker
* Blekinge Museum: Kirken og Blodbadet
* Projekt Runeberg
Katiannidae

* *[[Betschurinus]]*
* *[[Dalianus]]*
* *[[Gisinianus]]*
* *[[Sminthurinus]]*
* *[[Stenognathellus]]*
* *[[Vesicephalus]]*

**Katiannidae** er en stor familie med seksbeinte leddyr som hører til ordenen spretthaler (Collembola). 

## Utseende
Spretthaler av kulespretthale-typen med kort, rund kropp. 

## Levevis

## Utbredelse
Familien er utbredt i alle verdensdeler.

## Systematisk inndeling / utvalgte slekter og europeiske arter

* Hexapoda (seksbeinte leddyr)
** **[[gjemtkjevinger]]** (Entognatha)
*** Spretthaler (Collembola)
**** Underorden Symphypleona
***** Familien Katiannidae Börner, 1913
****** Slekten *[[Betschurinus]]* Dallai & Martinozzi, 1980 - én art i Europa
****** Slekten *[[Dalianus]]* Cassagnau, 1969 - én art i Europa
****** Slekten *[[Gisinianus]]* Betsch, 1977 - én art i Europa
****** Slekten *[[Sminthurinus]]* Börner, 1901 - 16 arter i Europa. I Norge:
******* *[[Sminthurinus albifrons]]* (Tullberg, 1871)- også på Svalbard
******* *[[Sminthurinus alpinus]]* Gisin, 1953
******* *[[Sminthurinus aureus]]* (Lubbock, 1862) - også på Svalbard
******* *[[Sminthurinus bimaculatus]]* Axelson, 1902
******* *[[Sminthurinus concolor]]* (Meinert, 1896) - også på Svalbard
******* *[[Sminthurinus igniceps]]* (Reuter, 1881)
******* *[[Sminthurinus niger]]* (Lubbock, 1868) - også på Svalbard
******* *[[Sminthurinus trinotatus]]* Axelson, 1905
****** Slekten *[[Stenognathellus]]* Cassagnau, 1953 - én art i Europa
****** Slekten *[[Vesicephalus]]* Richards, 1968 - én art i Europa, usikkert om den bør plasseres her eller i Sminthuridae

## Kilder
* Fauna Europaea, utbredelsesdatabase over europeiske dyr 
* Checklist of the Collembola - Sjekkliste over verdens spretthaler

## Eksterne lenker
* 
* Katiannidae på Tree of life
UEFA-cupen 1997/98

**UEFA-cupen 1997/98** ble vunnet av den italienske klubben Internazionale med 3–0 i finalekampen over den italienske klubben SS Lazio. Dette var UEFA-cupens 27 sesong, og den første sesongen med kun én finalekamp på nøytral bane etter en større omskiftning av kampformatet. Turneringens toppscorer ble Stéphane Guivarc'h fra AJ Auxerre med syv mål totalt.

## Første kvalifiseringsrunde

|}
* FC Dinamo Minsk, Brann og ND Gorica videre på bortemålsregelen.
* Viking FK videre på straffesparkkonkurranse etter ekstraomganger i kamp to.

## Andre kvalifiseringsrunde

|}
* Ferencvárosi TC videre etter ekstraomganger og straffesparkkonkurranse i kamp to.
* Örebro SK videre på bortemålsregelen.

## Første runde

|}
* Aston Villa FC videre etter ekstraomganger i kamp to.
* Liverpool FC og FC Twente videre på bortemålsregelen.

## Andre runde

|}
* Ajax Amsterdam, Steaua Bucureşti og FC Twente videre på bortemålsregelen.

## Tredje runde

|}
* FK Spartak Moskva videre etter ekstraomganger i kamp to.

## Kvartfinaler

|}
* FC Schalke 04 videre etter ekstraomganger i kamp to.
* Atlético Madrid videre på bortemålsregelen.

## Semifinaler

|}

## Finale
1. divisjon fotball for menn 2010

__NOTOC__ 

**1. divisjon fotball for menn 2010** (også kalt **Adeccoligaen 2010**) startet 5. april 2010 og ble avsluttet 7. november. Divisjonen var det nest høyeste nivået i norsk herrefotball og bestod av 16 lag.

Nyopprykket fra 2009-sesongen var , ,  og  som erstattet , ,  og  som rykket ned. Ned fra Eliteserien 2009 kom ,  og  og erstattet ,  og  som rykket opp.

## Opp- og nedrykk

De to beste lagene rykket direkte opp til Eliteserien 2011, mens lagene fra tredje til femteplass spilte kvalifisering om opprykk mot nummer 14 i Eliteserien. Fire lag rykket ned til 2. divisjon 2011.

 gikk konkurs i løpet av sesongen og ble plassert på sisteplass. I tillegg søkte ikke  om fornyet lisens og ble flyttet ned i 2. divisjon.

Opprykk:  og 

Kvalifisering:  rykket opp etter kvalifiseringsspill mot ,  og 

Nedrykk: , ,  og 
## Tabell

## Statistikk

## Lagene


•
Alta
•
Bodø/Glimt
•
Bryne
•
Follo
•
Fredrikstad
•
FK Lyn
•
Løv-Ham
•
Mjøndalen
•
Moss
•
Nybergsund
•
Ranheim
•
Sandnes Ulf
•
Sarpsborg 08
•
Sogndal
•
Strømmen
•
Tromsdalen


## Arenaer

Hjemmebaner i 2010-sesongen:

## Tilskuertall

### Gjennomsnitt tilskuertall på hjemmebane

## Hovedtrenere

Hovedtrenere for de ulike lagene sesongen 2010:

## Dommere
Norges Fotballforbund har satt opp disse dommerne for sesongen 2010:

## Målscorere

**17 mål**
* Marius Helle, Bryne

**16 mål**
* Andreas Moen, Strømmen

**15 mål**
* Sindre Marøy, Løv-Ham

**14 mål**
* Celso Borges, Fredrikstad
* Morten Eriksen, Sandnes Ulf

**13 mål**
* Eirik Markegård, Follo
* Kim Ojo, Nybergsund IL-Trysil

**12 mål**
* Espen Olsen, Sogndal
* Eirik Midtgarden, Mjøndalen

**10 mål**
*  Allan Borgvardt, Sandnes Ulf
*  Geir André Herrem, Bryne
* Mattias Andersson, Fredrikstad
* Morten Giæver, Sarpsborg 08
* Thomas Klaussen, Moss

**9 mål**
* Alexander Ruud Tveter, Follo
* Anders Ågnes Konradsen, Bodø/Glimt
* Fredrik Haugen, Løv-Ham
* Ibba Laajaab, Mjøndalen
* Ole-Jørgen Halvorsen, Sogndal
* Robert Stene Ranheim
* Tom Erik Breive, Sarpsborg 08

**8 mål**
* Thiago Martins, Bodø/Glimt
* Øyvind Hoås, Sarpsborg 08

## Terminliste

## Referanser


## Eksterne lenker
* Nyheter og informasjon om Adeccoligaen fra *fotball.no*
Hainewalde

**Hainewalde** er en kommune i den sørøstlige delen av Landkreis Görlitz i Direktionsbezirk Dresden i Fristaten Sachsen. Kommunen har 1&nbsp;688 innbyggere (31. desember 2008) og er en del av Forvaltningsfellesskapet Großschönau-Hainewalde.

Hainewalde ligger omkring 10 km vest for Zittau ved foten av Zittauer Gebirge og gjennomstrømmes av elven Mandau. Kommunen befinner seg langs banestrekningen Zittau–Varnsdorf. Nord for kommunen går Bundesstraße 96 mellom Löbau og Zittau. Kommunen grenser mot Großschönau i sør, som igjen grenser mot Tsjekkia.

Hainewalde var en kommune i Kreis Zittau fra 1952 til 1990, og i Landkreis Zittau fra 1990 til 1994. Fra 1. august 1994 frem til 1. august 2008 var den en del av i Landkreis Löbau-Zittau, og siden 1. august 2008 har den vært en del av Landkreis Görlitz.

## Bilder

Heinew07a.jpg|Elven Mandau ved Hainewalde, med kirken i bakgrunnen
Turmspitze-schloss-hainewalde.jpg|Spiret til det forfalne Hainewalde slott
HainewaldeKirche2.JPG|Hainewalde kirke fra 1705
Fotothek df rp-c 0130075 Hainewalde. Himmelsbrücke.jpg|Broen Himmelsbrücke over Mandau, bygget 1832. 


## Referanser


## Eksterne lenker
*
Muhammad Mian Soomro

**Muhammad Mian Soomro** (født 19. august 1950) er en pakistansk politiker som har vært formann i Senatet i Pakistan siden 2003. Han var den sekstende statsministeren i Pakistan mellom 16. november 2007 og 25. mars 2008.

Soomros offentlige tjenesterolle begynte med utnevnelsen som guvernør i Sindh den 25. mai 2000. Han ble valgt inn som senator den 23. februar 2003 og ble senere valgt til formann i Senatet den 12. mars 2003. Soomro ble utnevnt som midlertidig statsminister den 15. november 2007. 

Hans statsministerperiode ble avsluttet den 25. mars 2008 da Syed Yousaf Raza Gilani ble tatt i ed som ny statsminister.
Eibau

**Eibau** (sorbisk: *Jelow* og også *Jiwow*) er en tidligere kommune i den sørlige delen av Landkreis Görlitz i Direktionsbezirk Dresden i Fristaten Sachsen. Kommunen hadde 4&nbsp;743 innbyggere (31. desember 2008).

Den 1. januar 2013 ble den slått sammen med Obercunnersdorf og Niedercunnersdorf til den nye enhetskommunen Kottmar.

Eibau ligger i Oberlausitz og er omgitt av fjellene Kottmar, Beckenberg (409 m), Spitzberg og Lerchenberg. Fra Kottmar renner en av de tre kilde til elven Spree. Ettersom det høyeste punktet befinner seg her, regnes den som den hovedåren til elven.

Eibau befinner seg mellom Zittau og Bautzen langs Bundesstraße 96, og er kjent for sitt bryggeri av svartøl.

Kommunen var inndelt i de tre distrikter: Eibau og de to tidligere kommunene Walddorf og Neueibau. Walddorf ble innlemmet i Eibau i 1999.

Eibau var en kommune i Kreis Löbau fra 1952 til 1990, og i Landkreis Löbau fra 1990 til 1994. Fra 1. august 1994 frem til 1. august 2008 var den en del av i Landkreis Löbau-Zittau, og siden 1. august 2008 har den vært en del av Landkreis Görlitz.

## Eksterne lenker
*
Amund Myrseth

**Amund Myrseth** (født 25. desember 1980) er en norsk fotballspiller som spilte for Fyllingsdalen.

Myrseth har fra 1999 til 2011 spilt for Fyllingen, med unntak av halve 2010-sesongen hvor han spilte i Løv-Ham. Han kan spille både som back, midtstopper og midtbane.

Etter at Fyllingen og Løv-Ham ble slått sammen til Fyllingsdalen fortsatte Myrseth i den nye klubben.

## Referanser


## Eksterne lenker
*
Maulana Fazlullah

**Maulana Fazlullah** (1974–2018) var leder for organisasjonen Tehreek-e-Nafaz-e-Shariat-e-Mohammadi (TNSM), som er en militant gruppe som har tilholdssted i Pakistan. Fazullah var sønnen til svigersønn av organisasjonens grunnlegger, Sufi Mohammad. 

Med støtte fra mer enn 4500 væpnede militante hadde Fazlullah ved slutten av oktober 2007 etablert en «parallell regjering» i over 50 landsbyer i Swat-dalen og han hadde etablert flere islamske domstoler som skal håndheve det strenge islamske sharia-lovverket. Han ledet blant annet angrepet på en skole der 132 barn ble drept. Han ga ordre til angrepet på Malala Yousafzai da hun ble skutt og skadet 

Fazlullah var sterkt imot moderne teknologi som for eksempel musikk, TV, datamaskiner, filmer og dans. Han motsatte seg også at befolkningen i Afghanistan og Pakistan får polio-vaksinasjon.

Selv om TNSMs grunnlegger og første leder Sufi Mohammad ble løslatt fra fengsel i 2008, forsøkte han ikke å tilrive seg Fazlullahs ledelse i TNSM, men han var med for å bistå i forhandlinger om en mulig våpenhvile mellom medlemmer av TNSM og den pakistanske hæren i februar 2009. Som en del av våpenhvilen ble myndighetene i Pakistan enige om å tillate de strenge sharia-lovene i Malakand-provinsen.

Han var leder av Taliban i Pakistan (Tehreek-e-Taliban Pakistan).

## Dødsfall
Fazlullah ble drept i 2018 sammen med to andre i et amerikansk droneangrep i Afghanistan.

## Referanser
Sufi Mohammad bin Alhazrat Hassan

**Sufi Mohammad bin Alhazrat Hassan** (født i 1933 i Lower Dir, Pakistan, død 2019 i Swat i Pakistan) var grunnleggeren av terror-organisasjonen Tehreek-e-Nafaz-e-Shariat-e-Mohammadi (TNSM) som er en pakistansk militant organisasjon som ble bannlyst i Pakistan i 2002. Denne grupperingen har som et hovedmål å innføre sharia-lovene i Pakistan og Afghanistan.

På 1980-tallet deltok han aktivt organisasjonen Jamaat-e-Islami. I 1992 forlot han denne gruppen for å danne TNSM.

Sufi Mohammad ble fengslet for å sende tusenvis av frivillige til Afghanistan for å bekjempe Nordalliansen og den amerikansk-ledede invasjonen i 2001. Han ble imidlertid løslatt i 2008 etter at han hadde vedtatt at han ikke skulle bruke vold mer. 

Han er faren til svigerfaren til Maulana Fazlullah som overtok ledelsen av TNSM under mens Muhammed satt i fengsel.

## Referanser
Domsprofet

**Domsprofeter** er en betegnelse som er brukt om de profeter som virket i Israel og Juda i tiden før bortførelsen (586 f.Kr.). De kalles domsprofeter på grunn av det store innslag av domsord i deres forkynnelse.

De fremste domsprofeter i Israel var Amos, Hoseas og Mika og i Juda Jesaja og Jeremia. De forkynte ikke lenger som enkelte av sine forgjengere, uforbeholdent lykke og fremgang for sitt land og sitt folk, men på bakgrunn av sine anklager om sosial urett og frafall fra Israels Gud forkynte de straff over sitt eget folk.

## Andre religioner
Betegnelsen blir i faglitteraturen også brukt om profeter i andre religioner, f.eks. Muhammad.
Großschönau (Sachsen)

**Großschönau** er en kommune i den sørøstlige delen av Landkreis Görlitz i Direktionsbezirk Dresden i Fristaten Sachsen. Kommunen har 6&nbsp;200 innbyggere (31. desember 2008) og er sete for Forvaltningsfellesskapet Großschönau-Hainewalde.

Stedet ble grunnlagt på en eng *(Aue)* og stedsnavnet betyr «den store, skjønne eng» *(Große schöne Aue)*.

Großschönau ligger langs grensen mot Tsjekkia i dalen til elven Mandau, hvor elven Lausur munner ut. Høyeste fjell er det 317,5 meter høye Hutberg.  Kommunen grenser mot Hainewalde i nord.

I 1867 ble kommunen Neuschönau innlemmet i Großschönau. En ny kommunesammenslåing fant sted den 1. januar 2003, da kommunen Waltersdorf med stedene Herrenwalde og Saalendorf ble innlemmet i Großschönau.

Großschönau var en kommune i Kreis Zittau fra 1952 til 1990, og i Landkreis Zittau fra 1990 til 1994. Fra 1. august 1994 frem til 1. august 2008 var den en del av i Landkreis Löbau-Zittau, og siden 1. august 2008 har den vært en del av Landkreis Görlitz.

## Bilder

Großschönau (Sachsen) confluence 8438.jpg|Stedet der elvene Mandau og Lausur møtes
Großschönau - Buildings 48.jpg|Museum for damask og frotté
GroßschönauKirche2.JPG|Großschönau kirke
GroßschönauBf1.JPG|Großschönau stasjon på jernbanen Mittelherwigsdorf–Varnsdorf–Eibau


## Referanser


## Eksterne lenker
*
Amagerbanen

**Amagerbanen** var en dansk privat jernbanestrekning mellom Amagerbro og Dragør på Amager sørøst for København i Danmark.

Banen ble åpnet 17. juli 1907, persontrafikken ble nedlagt 9. september 1947. På grunn av utvidelsen av lufthavnen ble strekningen mellom Kastrup og Dragør nedlagt 1. april 1957, og 30. september 1974 ble all godstrafikk nedlagt. Københavns metros linje 2 følger i sin siste etappe stort sett samme trasé.

## Linjekart

|}

## Kilder
* Privat side om Amagerbanen
* Vis linjeføring i Google Maps
KWh/h

**kWh/h**, eller mer vanlig **MWh/h**, kan oppfattes som en anomali, men er en betegnelse som benyttes av kraftprodusenter for å beskrive produsert elektrisk energi per time, eller «timeeffekt». Tilsvarende vil kilowatt (kW) uttrykke produsert energi per sekund, eller «sekundeffekt». En huseier vil gjerne bruke kWh/år for å uttrykke årsforbruk av strøm, typisk 25000 kWh/år for en enebolig. 

En grafisk framstilling av effekten (øyeblikksproduksjonen) til et kraftverk vil ha meget raske variasjoner og vil være vanskelig å lese. På en tilsvarende graf over MWh/h vil en enklere kunne se at effektbehovet øker sterkt i morgentimene for deretter å gå noe ned ut over dagen frem mot en ny topp mot ettermiddagen.

## Eksterne lenker
* Lovdata, §&nbsp;3-7 og §&nbsp;5-5 om kWh/h som måleenhet.
* Hallingdal kraftnet bruker kWh/h for avregning
* Thema consulting group Om effekttariffering
* Agder energi om tariffering
* Masteroppgave
* Statsministerens kontor/Sintef
* Eksamen Høgskolen i Oslo
* EFTA
* Eidsiva nett, tariff
* Teknisk standard
* SINTEF
* BaneNor
Vasilij Abajev

**Vasilij Ivanovitsj Abajev** (ossetisk Абайты Васо, russisk *Василий Иванович Абаев*, født 15. desember 1900 i Kobi, dengang i Russland, nå i Georgia, død 18. mars 2001) var en etnisk ossetisk sovjetisk språkforsker som studerte ossetisk og andre iranske språk.

Abajev var elev ved gymnaset i Tiblisi fra 1910 til 1918 og gikk ut av universitetet i Leningrad i 1925. Han studerte iranistikk under Friedman, og kom i likhet med mange andre unge språkforskere under innflytelse av Nikolaj Marr. I 1928 sluttet han seg til Marrs jafetiske institutt. Etter Marrs død konsentrerte han seg om iranske studier og feltarbeider i Ossetia. I 1945 flyttet han tilbake til Leningrad, hvor han offentliggjorde et arbeid om Nart-sagaene, samt en ordbok og en grammatikk over ossetisk. Da Stalin fordømte Marrs språkvitenskapelige teorier ble det jafetiske instituttet utrensket, men Abajev gikk klar.

Fra 1950-årene var Abajev anerkjent som verdens ledende autoritet når det gjaldt skytisk og sarmatisk språkforskning. Sammen med sin venn Georges Dumézil viste han sammenhengen mellom skytisk og moderne ossetisk. Han påviste også enkelte påfallende likheter mellom ossetisk og keltisk mytologi. Hans hovedverk, en etymologisk ordbok for ossetisk, ble utgitt i fire bind mellom 1959 og 1989.

## Referanser


## Eksterne lenker
* TITUS-Galeria
Harold Walter Bailey

**Harold Walter Bailey** (født 16. desember 1899 i Devizes i Wiltshire i England, død 11. januar 1996) var en engelsk orientalist.

Bailey vokste opp på en gård i Nangeenan i Vest-Australia, uten å få noen formell utdannelse. Likevel lærte han seg en rekke språk på egen hånd. I 1921 begynte han å studere klassiske fag ved universitetet i Western Australia. Etter å ha fullført en *[[Master's degree]]* i 1927, fikk han et stipend for å fortsette studiene ved University of Oxford. Han avsluttet studiene i 1929 og ble utnevnt til dosent ved London School of Oriental Studies. I 1937 fikk han en lærestol i sanskrit ved Queens College i Cambridge. Han gikk av i 1967.

Bailey ble regnet som en av 1900-tallets fremste orientalister, og var verdens ledende ekspert på khotanesisk, middelalderspråket som ble brukt i kongeriket Khotan i kinesisk Turkestan.

## Referanser


## Eksterne lenker
* Bailey, Harold Walter i *[[Encyclopædia Iranica]]*
Oybin

**Oybin** er en kommune i den sørøstlige delen av Landkreis Görlitz i Direktionsbezirk Dresden i Fristaten Sachsen. Kommunen har 1&nbsp;549 innbyggere (31. desember 2008) og er en del av Forvaltningsfellesskapet Olbersdorf.

Oybin ligger langs grensen mot Tsjekkia i dalen til elven Mandau, hvor elven Lausur munner ut. Høyeste fjell er det 317,5 meter høye Hutberg.  Kommunen grenser mot Hainewalde i nord.

Stedet er endestasjonen for den dampdrevne smalsporbanen Zittau og ligger ved foten av fjellet Oybin i en dal i Zittauer Gebirge. Kommunen har fire distrikter. Lückendorf ligger som et enslig distrikt på sørsiden av fjellene. Omkringliggende fjell er Hochwald som med sine 749 meter er det høyeste fjellet i Zittauer Gebirge, Töpfer, Ameisenberg, Brandhöhe og Scharfenstein.

Oybin var en kommune i Kreis Zittau fra 1952 til 1990, og i Landkreis Zittau fra 1990 til 1994. Fra 1. august 1994 frem til 1. august 2008 var den en del av i Landkreis Löbau-Zittau, og siden 1. august 2008 har den vært en del av Landkreis Görlitz.

## Bilder

File:Berg Oybin.JPG|Fjellet Oybin
File:Berg Oybin 1.JPG|Ruiner av Oybinborgen
File:Oybin Burg1.JPG|Ruiner av Oybinborgen
File:Oybin Burg2.JPG|Ruiner av Oybin kloster
File:Rathaus Oybin.jpg|Rådhuset i Oybin
File:Kirche in Oybin.jpg|Oybin kirke
File:Umgebindehaus in Oybin 2.JPG|Umgebindehaus
File:Umgebindehaus in Oybin 1.JPG|Umgebindehaus


## Referanser


## Eksterne lenker
*
Holger Pedersen

**Holger Pedersen** (1867–1953) var en dansk språkforsker.

## Liv
Holger Pedersen ble student i 1885 og tok skoleembetseksamen i 1890. Han begynte tidlig med omfattende språkstudier, og interesserte seg særlig for sammenlignende språkvitenskap. I årene 1892–1896 oppholdt han seg i utlandet, ved tyske universiteter, i Øst-Europa og i Irland, før han i 1897 ble *[[dr. philos.]]* med en avhandling om «Aspirationen i Irsk». I 1900 ble han dosent i sammenlignende språkvitenskap ved Københavns Universitet. Han ble ekstraordinær professor i 1903 og ordinær professor i 1914, og var universitetets rektor 1926–1927.

## Arbeid
Pedersens fagområde var den sammenlignende indoeuropeiske språkvitenskapen. Han konsentrerte seg særlig om slavisk, keltisk, hettittisk, lykisk, armensk, tokarisk og albansk. Han utga en *Vergleichende Grammatik der keltischen Sprachen* («Sammenlignende grammatikk over de keltiske språkene»), som fremdeles regnes som et referanseverk innenfor sammenlignende keltisk språkvitenskap. Hans *Hittitisch und die anderen indoeuropäischen Sprachen* («Hettittisk og de andre indoeuropeiske språkene») var av stor betydning for studiet av hettittisk, og hans *Tocharisch vom Gesichtspunkt der indoeuropäischen Sprachvergleichung* («Tokarisk med utgangspunkt i den sammenlignende indoeuropeiske språkforskningen») var viktig for studiet av tokarisk. Pedersen er også kjent for Pedersens lov, et aksentskifte som forekommer i de baltiske og slaviske språkene. Han formulerte dessuten ruki-loven, et viktig lydskifte i de indo-iranske, baltiske og slaviske språkene. To av hans teorier har fått mye oppmerksomhet i de siste årene, nemlig glottalteorien og nostratteorien.

## Referanser


## Kilder
*
Thomas Madsen-Mygdal

**Thomas Madsen-Mygdal** (født 24. desember 1876, død 23. februar 1943) var statsminister i Danmark fra 14. desember 1926 til 30. april 1929.

## Bakgrunn
Thomas Madsen-Mygdal var sønn av en radikal politiker, landstingsmannen N.P. Madsen-Mygdal. Han var utdannet som skolelærer i 1896, gikk på landbruksskole 1899&ndash;1900 og ble agronom i 1902. Fra 1908 til 1920 var han rektor ved Dalum Landbrugsskole utenfor Odense. Han var med i styret av en lang rekke landbruksorganisasjoner. I 1918 ble han formann i De Danske Landboforeninger og i 1919 ble han president i Landbruksrådet. Landbruksrådet hadde blitt opprettet på Madsen-Mygdals initiativ året før. Denne post innehadde han fram til 1933.

## Politisk karriere
Han var fram til første verdenskrig aktiv innenfor Det Radikale Venstre, men gikk i sinne over innenriksminister Ove Rodes næringspolitikk over til Venstre. Han var tilhenger av en liberalistisk politikk, hvor hovedmålet måtte være å fremme nasjonens hovednæring, nemlig landbruket. Han var landbruksminister 1920 til 1924 i Niels Neergaards regjering og medlem av Landstinget 1920-25.

Thomas Madsen-Mygdal er i ettertiden mest kjent for at ha ytret «Lad falde hvad ej kan stå», som oppsummerte hans liberalistiske innstilling.

Ved folketingsvalget i 1926 fikk Venstre sammen med Det Konservative Folkeparti flertall i Folketinget, og Madsen-Mygdal dannet en Venstre-mindretallsregjering. Politikken var basert på sosiale nedskjæringer, og regjeringen ble i stor grad lagt for hat av opposisjonen. De Konservative var misfornøyde med skyggetilværelsen som støtteparti og var også imot regjeringens forsvarspolitisk, og i 1929 bragte de regjeringen i mindretall ved å unnlate å stemme for en ny finanslov.

Etter det påfølgende folketingsvalget begynte en lang sosialdemokratisk-radikal regjeringsperiode. Landbrukets dominerende posisjon i dansk næringsliv nærmet seg slutten, og Madsen-Mygdal oppnådde ikke en like stor politisk innflytelse senere. Under 2. verdenskrig ble Madsen-Mygdal mer og mer bekymret for situasjonen. Han fryktet Sovjetunionen og kommunistiske tilstander i Danmark. Derfor gikk han av under Venstres landsmøte i 1941, der han ga uttrykk for en velvillig innstilling til Tyskland.

Han var Storkorsridder av Dannebrogordenen. Han giftet seg 15. november 1907 med Marie M.-M.

## Trivia
* Madsen-Mygdals virke som statsminister ble i perioden fram til folketingsvalget i 1929 parodiert med Møjdal-visen, som forøvrig også nevnes av Røde i tv-serien Matador.

## Referanser
Roskilde-festivalen 2010

**Roskilde-festivalen 2010** var en festival som ble avholdt fra 1. til 4. juli, med oppvarming fra den 26. juni. Astoria-scenen ble fjernet i forkant av festivalen i 2010.

## Artister

*Afenginn (DK)
*Blackie And The Rodeo Kings (CAN)	
*Boban i Marko Markovic Orkestar (SER)
*C.V. Jørgensen (DK)
*CéU (BRA)
*Choc Quib Town (COL)
*Circle (FIN)
*Converge (US)
*Dizzy Mizz Lizzy (DK)
*Dulsori (KOR)
*Electrojuice (DK)
*FM Belfast (ISL)
*Gorillaz (UK)
*Jack Johnson (US)
*Japandroids (CAN)
*Killswitch Engage (US)
*The Kissaway Trail (DK)
*Motörhead (UK)
*Muse (UK)
*Nephew (DK)
*John Olav Nilsen & Gjengen (NOR)
*NOFX (US)
*Pavement (US)
*The Rumour Said Fire (DK)
*Robyn (S)
*Schlachthofbronx (DE)
*Serena-Maneesh (S)
*Shantel & Bucovina Club Orkestar (DE)
*Sólstafir (ISL)
*The Temper Trap (AUS)
*Them Crooked Vultures (US)
*Valient Thorr (US)
*When Saints Go Machine (DK)
*Wooden Shjips (US)

## Referanser
Dongxiang (Linxia)

**Dongxiang** (kinesisk: 东乡族自治县 ;pinyin: *Dōngxiāngzú Zìzhìxiàn*) er autonomt fylke for minoritetsfolket dongxiang i byprefekturet Linxia i provinsen Gansu i Folkerepublikken Kina.

Bofolkningen er på  innbyggere i 1999.

## Kulturminner
Linjia-funnstedet (*Linjia yizhi*, 林家遗址) for Majiayaokulturen ble i 2006 oppført på Folkerepublikken Kinas liste over kulturminner.

## Samferdsel
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos. 

## Referanser
Eshan Yi

**Eshan** (kinesisk: 峨山彝族自治县; pinyin: *Éshān yízú Zìzhìxiàn*) er et administrativt fylke for yi-folket i byprefekturet Yuxi i provinsen Sichuan i Folkerepublikken Kina. 
Befolkningen var på  innbyggere i 1999.

## Samferdsel
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos. 

## Referanser


## Eksterne lenker
*
Ning’er Hani Yi

**Ning'er** (kinesisk: 宁洱哈尼族彝族自治县; pinyin: *Níng'ěr hānízú yízú Zìzhìxiàn*) er et autonomt fylke for hani- og yi-folkene i byprefekturet Pu'er i provinsen Yunnan.

Før april 2007 het fylket Pu'er, men det ble da endret slik at selve prefekturet (inntil da *Simao*) skulle få dette navnet, som var blitt nasjonalt og internasjonalt kjent på grunn av den lokale sorten te: pu'er-te. 

Befolkningen var på  innbyggere i 1999.

## Samferdsel
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos. 

## Referanser
My Elusive Dreams

**«My Elusive Dreams»** er en amerikansk country and westernsang med melodi og tekst av Billy Sherill og Curly Putman. Sangen lå som nummer én på den amerikanske countrylisten og som nummer 89 på poplisten med David Houston og Tammy Wynette i 1967. Tidligere samme år tok Putman selv sin utførelse til nummer 41 på countrylisten og nummer 134 på poplisten.

## Andre listeplasserte versjoner
I 1970 tok Bobby Vinton sin versjon av «My Elusive Dreams» (som også var tittelen på hans album med samme navn) til nummer 27 på countrylisten og nummer 46 på poplisten. I 1975 tok Charlie Rich sangen igjen på country- og poplistene. Denne gangen lå den som nummer 3 på countrylisten og som nummer 49 på poplisten.

## Norske versjoner
Fredrik Friis og Lillian Askeland har skrevet en norsk tekst. Friis' versjon bærer tittelen er «Drømmer av gull». Askelands versjon heter «En flyktig drøm».

### Innspillinger

## Referanser
Bertsdorf-Hörnitz

**Bertsdorf-Hörnitz** er en kommune i den sørøstlige delen av Landkreis Görlitz i Direktionsbezirk Dresden i Fristaten Sachsen. Kommunen har 2&nbsp;415 innbyggere (31. desember 2008) og er en del av Forvaltningsfellesskapet Olbersdorf.

Bertsdorf-Hörnitz ligger i den sørøstlige delen av kretsen, langs randen av Zittauer Gebirge i en sidedal til elven Mandau mellom to over 400 meter høye høydedrag. Selve elven Mandau flyter bare gjennom distriktet Hörnitz. Kommunen ligger ca 3&nbsp;km vest for byen Zittau og grenser direkte til denne.

Kommunen eier også en jernbanestasjon for smalsporbanen i Zittau, som befinner seg 2&nbsp;km utenfor kommunens grenser.

Bertsdorf-Hörnitz ble opprettet den 1. mars 1994 i Landkreis Zittau gjennom en sammenslåing av de to tidligere kommunene Bertsdorf og Hörnitz. Fra 1. august 1994 frem til 1. august 2008 var den en del av i Landkreis Löbau-Zittau, og siden 1. august 2008 har den vært en del av Landkreis Görlitz.

## Bilder

Bertsdorf3.jpg|Bertsdorf fotografert i retning Hörnitz
Schloss Alt-Hoernitz.jpg|Alt-Hörnitz slott fra 1651/54 er nå et hotell
BertsdorfWinkel.jpg|Typiske umgebindehaus i Bertsdorf


## Referanser


## Eksterne lenker
*
Jonsdorf

**Jonsdorf** er en kommune i den sørøstlige delen av Landkreis Görlitz i Direktionsbezirk Dresden i Fristaten Sachsen. Kommunen har 1&nbsp;804 innbyggere (31. desember 2008) og er en del av Forvaltningsfellesskapet Olbersdorf.

Jonsdorf ligger fordelt i flere daler i Zittauer Gebirge direkte mot grensen til det nordlige Böhmen i Tsjekkia. Stedet er omkranset av en rekke fjell som for eksempel Buchberg og Jonsberg. Den sørøstlige delen, som utgjør Felsenstadt og åsene i Nonnenfelsen, er et naturvernområde. Jonsdorf er anerkjent som et statlig kursted.

Jonsdorf var en kommune i Kreis Zittau fra 1952 til 1990, og i Landkreis Zittau fra 1990 til 1994. Fra 1. august 1994 frem til 1. august 2008 var den en del av i Landkreis Löbau-Zittau, og siden 1. august 2008 har den vært en del av Landkreis Görlitz.

## Bilder

Jonsdorf im Zittauer Gebirge.JPG|Jonsdorf stasjon
Jonsdorf Gemeindeamt.JPG|Kommunehuset
Nonnen1.jpg|Nonnenfelsen med gjestehus


## Referanser


## Eksterne lenker
*
Floriana

**Floriana** er en by på nordkysten av øya Malta. Byen ligger på samme halvøy som hovedstaden Valletta innenfor denne. Floriana er således innfallsporten til Valletta. Busstasjonen til Valletta ligger i Floriana. 

Folketellingen i 2011 viste et innbyggertall på .

Floriana har fått sitt navn etter den italienske militæringeniøren Pietro Paolo Floriani fra Macerata som under stormesteren De Paule sto for byggingen av byens befestninger.

## Referanser


## Eksterne lenker
*
Pu’er (te)

**Pu'er** eller **pu'er-te** (kinesisk: 普洱/普洱茶), ofte stavet **pu-erh**, er en te i den gruppen av etterfermenterte teer som i Kina kalles svarte. Navnet kommer fra Pu'er, det området i provinsen Yunnan som er sentrum for dyrking og salg av teen. Den tilskrives positive helseeffekter og skal være en av de teene som vinner på å lagres.

## Historie
Pu'er dyrkes i det området i sørvestre Kina der tetreet opprinnelig vokste vilt og har en svært lang historie. Tradisjonelt har pu'er vært en billig brikkete som ble drukket lokalt og ble solgt blant folk i det vestre Kina. Men siden 1980-årene har den fått rykte på seg for å være uvanlig helsebringende og prisen har steget kraftig, likesom etterspørselen og produksjonen. Den rike provinsen Guangdong står i dag (2009) for det største konsumet, men også eksporten til utlandet har tiltatt. 

## Litteratur
* 
*
Oljekriser

**En oversikt over ulike hendelser i verden som har blitt betegnet som «Oljekriser».**

*«Oljekrisen i Persia» i 1951-53: Irans nyvalgte statsminister Muhammed Mossadegh iverksetter en nasjonalisering av oljeindustrien i 1951 og tar dermed kontroll over det britiskeide Anglo-Iranian Oil Company. Dette var en medvirkende årsak til at han ble utsatt for et komplott og styrtet i 1953. Komplottet ble støttet av britiske og amerikanske etterretningsorganisasjoner (Operasjon Ajax).
*Oljekrisen i 1956. Egypts president Nasser nasjonaliserer Suezkanalen. Dette førte til at Israel, Storbritannia og Frankrike gikk til militært angrep på Egypt. Vest-Europa ble hardest rammet av oljekrisen. Frankrike innførte bensinrasjonering i en periode.
*Olje-embargoen i 1967. En mindre oljekrise som kom som en konsekvens av seksdagerskrigen og Israels uvilje mot å trekke seg ut av de områdene landet hadde okkupert. Embargoen ble iverksatt den 6. juni og ble avsluttet 1. september 1967 og var i hovedsak rettet mot USA og Storbritannia.
*Oljekrisen i 1973. Ble meget omfattende og rammet verdensøkonomien hardt.
*Oljekrisen i 1978-79. Kom som en følge av uroligheter i Iran og Khomeinis maktovertagelse i landet. USA ble hardest rammet.
*Oljekrisen i 1990-91. Kom som følge av den urolige situasjonen i Midtøsten etter at Irak invaderte Kuwait og den påfølgende Gulfkrigen i 1991.

## Referanser
Antibiotikaresistens

**Antibiotikaresistens** er en type resistens hvor en mikroorganisme motstår virkningen av antibiotika.

Det skilles mellom «naturlig resistens» og «ervervet resistens». I førstnevnte tilfelle har mikroorganismene en naturlig iboende resistens mot antibiotika, men i de tilfeller hvor mikroorganismene har klart å endre seg gjennom mutasjoner, kalles det «ervervet resistens». Resistente mikroorganismer kan ha forskjellige metoder for å unngå å bli ødelagt av antibiotika.

Massiv bruk av antibiotika kan utløse resistens mot den type antibiotika som anvendes, men det kan parallelt også utvikles resistens mot typer antibiotika som ikke benyttes.

Resistente bakterier har en svakhet som gjør at de ikke klarer å ta helt over. Forskere ved universitetet i San Diego oppdaget at resistensen i seg selv medfører at de er mer utsatt enn andre bakterier for å mangle magnesium-ioner. Disse ionene er avgjørende for at ribosomene fungerer. Det som skaper resistens i muterte bakterier, er at muterte ribosomer må konkurrere om magnesium-ioner med ATP-molekyler som leverer energien til å drive cellene. Dermed mangler resistente bakterier oftere energi. Forskerne konsentrerer seg derfor om å finne en metode til å gjøre det enda vanskeligere for mutantene å skaffe seg magnesium-ioner. 

Antibiotikaresistens bekjempes i hovedsak ved å begrense anvendelse av antibiotika til et nødvendig minimum, samt å stanse spredningen av resistente mikroorganismer.

## Referanser


## Se også
* Antibiotika
* Resistens
* MRSA

## Eksterne lenker
* Artikler om Antibiotika og resistens i Tidsskrift for Den norske legeforening
* Aktiviteter og institusjoner som arbeider for å motvirke resistensproblemet i Norge
* Mer om antibiotika og antibiotikaresistens Universitetssykehuset i Nord-Norge
* Over 200 har dødd i Norge som følge av antibiotikaresistens, Teknisk Ukeblad 2020
*  «Resistance to antibiotics – global threat», artikkel fra Uppsala universitet.
*  WHO faktaark
Spania under Sommer-OL 1964

**Spania under Sommer-OL 1964**. Femtiseks sportsutøvere, femtitre menn og tre kvinner fra Spania deltok ni grener under Sommer-OL 1964. Spania vant ikke noen medaljer.

## Medaljer
Olbersdorf

**Olbersdorf** er en kommune i den sørøstlige delen av Landkreis Görlitz i Direktionsbezirk Dresden i Fristaten Sachsen. Kommunen har 5&nbsp;693 innbyggere (31. desember 2008) og er sete i Forvaltningsfellesskapet Olbersdorf.

Olbersdorf er en landkommune som befinner seg i et skogrikt område. I nord og øst grenser den mot byen Zittau og i sør mot Oybin i Zittauer Gebirge. I sørvest grenser den mot Jonsdorf og i vest mot Bertsdorf-Hörnitz. Den strekker seg langs dalen til elven Goldbach, som har vært en kilde til vann også i tørkeperioder, og som derfor var «gull verd» for eierne av de tallrike vannmøllene i området.

Kommunen består av distriktene Niederdorf, Oberdorf, Kaltenstein, Städtel, Randsiedlung, Neubaugebiet og Kohlenviebig.

I Niederdorf finner man Olbersdorfsjøen og de oversvømte restene av det tidligere dagbruddet til brunkullgruben *Glückauf*, som ble stengt i 1912. Innsjøen har blitt brukt som et rekreasjonssted siden *Landesgartenschau* i 1999.

I 1905 ble Eichgraben en del av Olbersdorf. Eichgraben ble i 1965 innlemmet i Zittau.

Olbersdorf var en kommune i Kreis Zittau fra 1952 til 1990, og i Landkreis Zittau fra 1990 til 1994. Fra 1. august 1994 frem til 1. august 2008 var den en del av i Landkreis Löbau-Zittau, og siden 1. august 2008 har den vært en del av Landkreis Görlitz.

## Bilder

Olberdorf2.JPG|Olbersdorf sett fra fjellet Töpfer i Zittauer Gebirge
olbersdorfer_see_sunset.jpg|Solnedgang over Olbersdorfsjøen


## Referanser


## Eksterne lenker
*